stanford-oval/wikipedia huggingface dataset:
แอลล์ แฟนนิง

| แอลล์ แฟนนิง |
| --- | --- |
แฟนนิงที่เทศกาลภาพยนตร์นานาชาติเบอร์ลิน ค.ศ. 2020
เกิด: แมรี แอลล์ แฟนนิง  (1998-04-09) 9 เมษายน ค.ศ. 1998 (26 ปี) คอนเยอส์ รัฐจอร์เจีย สหรัฐ
อาชีพ: นักแสดง
ปีปฏิบัติงาน: ค.ศ. 2001–ปัจจุบัน
ญาติ: ดาโคทา แฟนนิง (พี่สาว) ริก แอร์ริงตัน (ตา) จิลล์ แอร์ริงตัน (น้า)
แมรี แอลล์ แฟนนิง (อังกฤษ: Mary Elle Fanning; เกิด 9 เมษายน ค.ศ. 1998) เป็นนักแสดงและนางแบบชาวอเมริกัน เธอแสดงภาพยนตร์ครั้งแรกโดยแสดงเป็นภาคเด็กของดาโคทา แฟนนิง ผู้เป็นพี่สาว ในเรื่อง ไอแอมแซม เมื่อ ค.ศ. 2001 ต่อมา ได้แสดงภาพยนตร์อีกหลายเรื่อง เช่น วินน์ ดิ๊กซี่ เพื่อนแท้พันธุ์ตูบ (2005), เบเบิล (2006), ฟีบีอินวันเดอร์แลนด์ (2008) และ ซัมแวร์ (2010)
ใน ค.ศ. 2011 เธอได้รับบท อลิซ ไดนาร์ด ใน ซูเปอร์เอต ซึ่งได้รับเสียงชื่นชมมากมาย ทั้งได้รางวัลในเทศกาลภาพยนตร์ฮอลลีวูด (Hollywood Film Festival) ความสำเร็จนี้ทำให้เธอได้บทนำในภาพยนตร์อีกหลายเรื่อง เช่น สวนสัตว์อัศจรรย์ ของขวัญให้ลูก (2011), จินเจอร์แอนด์โรซา (2012) รวมถึงรับบท ออโรรา ในภาพยนตร์ฉบับคนแสดงของดิสนีย์เรื่อง มาเลฟิเซนต์ กำเนิดนางฟ้าปีศาจ (2014) ต่อมา เธอรับแสดงภาพยนตร์อิสระหลายเรื่อง เช่น ทรีเจเนอเรชันส์ (2015), สวยอันตราย (2016), ทเวนทีท์เซนจูรีวีเมน (2016), เล่ห์ลวง พิศวาส ปรารถนา (2017) และกลับมารับบทเดิมใน มาเลฟิเซนต์: นางพญาปีศาจ (2019)
ผลงาน > ภาพยนตร์

| ปี | เรื่อง | บท | หมายเหตุ |
| --- | --- | --- | --- |
| 2001 | ไอแอมแซม | ลูซี ดอว์สัน ในวัยเด็ก |  |
| 2003 | วันเดียว คุณพ่อ...ขอเลี้ยง | เจมี |  |
| 2004 | รักลับ ซ่อนลึก | รูธ โคล |  |
| 2005 | วินน์ ดิ๊กซี่ เพื่อนแท้พันธุ์ตูบ | สวีตตี พาย โทมัส |  |
| 2005 | โทโทโร่เพื่อนรัก | เม คุซะกะเบะ (พากย์เสียง) | Disney English dub |
| 2005 | พี.เอ็น.โอ.เค. | รีเบ็คกา บูลลาร์ด | ภาพยนตร์สั้น |
| 2006 | เดจา วู ภารกิจเดือด ล่าทะลุเวลา | แอบบีย์ |  |
| 2006 | เบเบิล | เด็บบี โจนส์ |  |
| 2006 | ไอวอนท์ซัมวันทูอีทชีสวิท | เพเนลโลป |  |
| 2007 | เดย์ 73 วิทซาราห์ | ซาราห์ | ภาพยนตร์สั้น |
| 2007 | เดอะ ไนน์ส | โนเอลล์ |  |
| 2007 | สองชีวิตหนึ่งโศกนาฏกรรมบรรจบ | เอ็มมา เลียร์เนอร์ |  |
| 2008 | เบนจามิน บัตตัน อัศจรรย์ฅนโลกไม่เคยรู้ | เดซี ฟูลเลอร์ (อายุ 7 ปี) |  |
| 2008 | โฟบีอินวันเดอร์แลนด์ | โฟบี ลิชเทน |  |
| 2009 | เจ้าหนูพลังปรมาณู | เกรซ (พากย์เสียง) |  |
| 2010 | เดอะนัทแครกเกอร์อิน 3D | แมรี |  |
| 2010 | ซัมแวร์ | คลีโอ |  |
| 2011 | เดอะเคิร์ฟออฟอร์กอทเทนธิงส์ | เด็กผู้หญิง | ภาพยนตร์สั้น |
| 2011 | ซูเปอร์ 8 | อลิซ ไดนาร์ด |  |
| 2011 | ทวิกท์ | วี |  |
| 2011 | สวนสัตว์อัศจรรย์ ของขวัญให้ลูก | ลิลี มิสกา |  |
| 2012 | จินเจอร์ & โรซ่า | จินเจอร์ |  |
| 2012 | เลิร์นนิงเทาเวิร์ดโซลาซ | ซาร่า | ภาพยนตร์สั้น |
| 2014 | เมืองเดือด วัยระอุ | แมรี โฮล์ม |  |
| 2014 | โลว์ดาวน์ | เอมี-โจ อัลบานี |  |
| 2014 | มาเลฟิเซนต์ กำเนิดนางฟ้าปีศาจ | ออโรรา |  |
| 2014 | นี่แหละ..มอนสเตอร์ | วินนี่ (พากย์เสียง) |  |
| 2015 | ทรัมโบ | นิโคลา ทรัมโบ |  |
| 2015 | เรื่องของเรย์ | เรย์ |  |
| 2016 | สวยอันตราย | เจสซี |  |
| 2016 | แม่ของผมเป็นหญิงแกร่ง | จูลี แฮมลิน |  |
| 2016 | แบลเลอรินา | Félicie Le Bras (พากย์เสียง) |  |
| 2016 | ไลฟ์บายไนต์ | โลเร็ตตา ฟิกกิส |  |
| 2017 | ปริศนาการหายตัวของซิดนีย์ ฮอลล์ | เมโลดี เจมส์สัน |  |
| 2017 | รักพังก์หลุดโลก | แซน |  |
| 2017 | เล่ห์ลวง พิศวาส ปรารถนา | อลิเซีย |  |
| 2017 | แมรี เชลลี | แมรี เชลลีย์ |  |
| 2018 | ไอธิงวีอาร์อะโลนนาว | เกรซ |  |
| 2018 | ไถ่เธอที่เมืองบาป | ร็อกกี |  |
| 2018 | ทีน สปิริต | ไวโอเลต |  |
| 2019 | วันฝนตกในนิวยอร์ก | แอชลีย์ เอนไรต์ |  |
| 2019 | มาเลฟิเซนต์: นางพญาปีศาจ | ออโรรา |  |
| 2020 | เดอะโรดส์นอททาเคน | มอลลี |  |
| 2020 | ออลเดอะไบรท์เพลซส์ | วิโอเลต มาร์กี | ร่วมอำนวยการสร้าง |
ผลงาน > ละครโทรทัศน์

| ปี | เรื่อง | บท | หมายเหตุ |
| --- | --- | --- | --- |
| 2002 | ทาเคน | แอลลี คีย์ส (อายุ 3 ขวบ) | ตอน: "ชาร์ลีแอนด์ลิซา" |
| 2003 | จัดกิ้ง เอมี่ | รอเชลล์ คอบส์ | ตอน: "แม็กซีน อินเดอร์รัปเต็ด" |
| 2003 | ซีเอสไอ: ไมแอมี | มอลลี วอล์คเกอร์ | ตอน: "เดธกริพ" |
| 2004 | ซีเอสไอ: นิวยอร์ก | เจนนี โคโม | ตอน: "ออฟฟิเซอร์บลู" |
| 2006 | หมอเฮาส์ นักบุญปากร้าย | สเตลลา ดอลตัน | ตอน: "นีดทูโนว์" |
| 2006 | ลอว์แอนด์ออร์เดอร์ : หน่วยสืบสวนคดีอุกฉกรรจ์พิเศษ | เอเดน | ตอน: "เคจ" |
| 2006 | ห้องปริศนา | แอนนา มิลเลอร์ | 3 ตอน; mini series |
| 2006–2007 | คริมินอล ไมน์ ทีมแกร่งเด็ดขั้วอาชญากรรม | แทรซี เบลล์ | 2 ตอน |
| 2007 | เดอร์ทีเซ็กซีมันนี | คิคิ จอร์จ | ตอน: "ไพลอท" |
| 2014 | HitRecord on TV | ลูกสาว | ตอน: "อาร์อี: เดอะนัมเบอร์วัน” |
| 2020 | เดอะดิสนีย์แฟมิลีซิงอะลอง | ตัวเอง | Television special |
| 2020–2023 | เดอะกรีท | เยกาเจรีนามหาราชินี | บทนำ; 30 ตอน and also executive producer |
| 2021 | หุ่นยนต์ไก่ | ซาราห์, เพื่อนของโรแกน, ภรรยาของเนิร์ก (พากย์เสียง) | ตอน: “เมย์คอสเดอะนีดฟอร์สปีต” |
| 2022 | เดอะเกิร์ลฟรอมเพลนวิลล์ | มิเชลล์ คาร์เตอร์ | บทนำ; ร่วมอำนวยการผลิต |
แหล่งข้อมูลอื่น

แอลล์ แฟนนิง ที่อินเทอร์เน็ตมูวีเดตาเบส
↑  The film was released in the United States under the title Leap.
แอร์ฟอร์ซวัน

สำหรับภาพยนตร์ โดยวูล์ฟกัง ปีเตอร์สัน ดูที่ ผ่านาทีวิกฤติกู้โลก
| แอร์ฟอร์ซวัน |
| --- | --- |
   แอร์ฟอร์ซวัน (โบอิง วีซี-25เอ) ขณะบินผ่านภูเขารัชมอร์
ข้อมูลทั่วไป
บทบาท: เครื่องบินประจำตำแหน่งประธานาธิบดีสหรัฐอเมริกา
ชาติกำเนิด: สหรัฐอเมริกา
บริษัทผู้ผลิต: โบอิง
สถานะ: ในประจำการ
ผู้ใช้งานหลัก: ประธานาธิบดีสหรัฐอเมริกา
จำนวนที่ผลิต: 2 ลำ
ประวัติ
เริ่มใช้งาน: พ.ศ. 2496 (ค.ศ. 1953) (รหัสเรียกขานแอร์ฟอร์ซวัน)  พ.ศ. 2533 (ค.ศ. 1990) (เครื่องบินประจำตำแหน่งในปัจจุบัน (โบอิง วีซี-25เอ))
แอร์ฟอร์ซวัน (อังกฤษ: Air Force One) เป็นรหัสเรียกขานโดยศูนย์ควบคุมการจราจรทางอากาศ (Air Traffic Control; ATC) ของอากาศยานของกองทัพอากาศสหรัฐลำใดก็ตามที่กำลังมีประธานาธิบดีสหรัฐอเมริกาโดยสารอยู่ในอากาศยานลำนั้น (ประธานาธิบดีอาจใช้อากาศยานลำอื่นที่ไม่ใช่เครื่องบินประจำตำแหน่งก็ได้ โดยอาจขึ้นอยู่กับลักษณะของงาน หรือขนาดของรันเวย์สนามบินปลายทาง เป็นต้น) เครื่องบินจะถูกเรียกรหัสเรียกขานว่า แอร์ฟอร์ซวัน ขณะที่มีประธานาธิบดีแห่งสหรัฐอเมริกาอยู่บนเครื่องเท่านั้น
อย่างไรก็ตาม โดยทั่วไปชื่อแอร์ฟอร์ซวันมักหมายความถึงเครื่องบินประจำตำแหน่งประธานาธิบดีสหรัฐอเมริกา ซึ่งมีขนาดใหญ่ มีระบบความปลอดภัยขั้นสูง และมีความหรูหรา เป็นสัญลักษณ์แสดงให้เห็นถึงความมีอำนาจและตำแหน่งประธานาธิบดี โดยปกติแล้วจะสงวนไว้ใช้กับประธานาธิบดีสหรัฐอเมริกาเท่านั้น แต่ก็มีในบางกรณีที่ประธานาธิบดีอาจจะอนุญาตให้รองประธานาธิบดีใช้เครื่องบินนี้ในการเดินทางไปปฏิบัติงานในฐานะรองประธานาธิบดีได้ (ประธานาธิบดีไม่ได้เดินทางไปด้วย)
ประวัติ > โบอิง 707

ตุลาคม 1962 สมัย จอห์น เอฟ. เคนเนดี (John F. Kennedy) ดำรงตำแหน่งเป็นประธานาธิบดีสหรัฐอเมริกา ได้จัดซื้อเครื่องบินโบอิง 707 รุ่น C-137 Stratoliner โดยมีรหัสหางเครื่องชื่อ 260000 แม้ว่าเครื่องบินลำนี้ได้ถูกใช้งานไปยังประเทศแคนาดา, ฝรั่งเศส, ออสเตรีย, และอังกฤษ เท่านั้น
แอร์ฟอร์ซวันออกแบบมาพิเศษสำหรับประธานาธิบดี โดยมีชื่อว่า block letters เคนเนดีได้เดินทางบนอากาศยานที่สะดวกสบายพร้อมกับภริยาของเขา Raymond Loewy ซึ่งถูกติดต่อโดย เคนเนดี ได้ช่วยออกแบบ เครื่องแบบของลูกเรือ และ ตกแต่งภายในเครื่องบิน วีซี-137
ประวัติ > โบอิง วีซี-25เอ

ในปี ค.ศ. 1990 สำนักงานเลขานุการประธานาธิบดีแห่งสหรัฐอเมริกา ได้จัดหาเครื่องบิน โบอิง 747-200บี รหัสที่หางเครื่อง คือ 28000 และ 29000 โดยมีชื่อว่า วีซี-25เอ (VC-25A)  และได้เริ่มใช้เป็นเครื่องบินประจำตำแหน่งประธานาธิบดีในปี ค.ศ. 1990 (สมัยประธานาธิบดีจอร์จ เอช. ดับเบิลยู. บุช) จนถึงปัจจุบัน
ประวัติ > แผนการเปลี่ยนเครื่องบินประจำตำแหน่งประธานาธิบดีสหรัฐลำใหม่

ในเดือนมกราคม ค.ศ. 2015 กองทัพอากาศสหรัฐได้เปิดเผยถึงแผนการเปลี่ยนเครื่องบินประจำตำแหน่งประธานาธิบดีลำใหม่เป็นเครื่องบินโบอิง 747-8 (ซึ่งอาจจะใช้ชื่อว่า โบอิง วีซี-25บี) แทนที่โบอิง วีซี-25เอ ซึ่งมีอายุมากถึง 24 ปีแล้วในขณะนั้น และมีต้นทุนหรือค่าใช้จ่ายต่าง ๆ ที่สูงมากในแต่ละเที่ยวบิน คาดกันว่าเครื่องบินประจำตำแหน่งประธานาธิบดีลำใหม่จะสร้างแล้วเสร็จราวปี ค.ศ. 2023 หรือ 2024
ในเดือนกันยายน ค.ศ. 2020 กองทัพอากาศสหรัฐได้เปิดเผยถึงแผนการพัฒนาเครื่องบินความเร็วเหนือเสียง (supersonic aircraft) ที่อาจจะนำมาใช้เป็นเครื่องบินประจำตำแหน่งประธานาธิบดีสหรัฐได้ในอนาคต
รหัสเรียกขานอื่นที่ใกล้เคียง

เช่น
Army One รหัสเรียกขานของอากาศยานของกองทัพบกสหรัฐที่มีประธานาธิบดีสหรัฐโดยสารอยู่บนอากาศยานลำนั้น
Navy One รหัสเรียกขานของอากาศยานของกองทัพเรือสหรัฐที่มีประธานาธิบดีสหรัฐโดยสาร
Marine One รหัสเรียกขานของอากาศยานของเหล่านาวิกโยธินสหรัฐ (United States Marine Corps) ที่มีประธานาธิบดีสหรัฐโดยสาร
Coast Guard One รหัสเรียกขานของอากาศยานของหน่วยยามฝั่งสหรัฐ (United States Coast Guard) ที่มีประธานาธิบดีสหรัฐโดยสาร
Executive One อาจใช้เป็นรหัสเรียกขานของอากาศยานพลเรือน (เช่น เครื่องบินส่วนตัว, เครื่องบินของสายการบิน) ที่มีประธานาธิบดีสหรัฐโดยสาร หรือเมื่อประธานาธิบดีเพิ่งจะหมดวาระลงแต่ยังมีเหตุให้ต้องโดยสารอากาศยานของกองทัพสหรัฐก็อาจใช้รหัสนี้แทน
Executive One Froxtrot หรือ EXEC1F รหัสเรียกขานอากาศยานที่มีสมาชิกในครอบครัวของประธานาธิบดีสหรัฐ (เช่น สุภาพสตรีหมายเลขหนึ่งสหรัฐ) โดยสาร แต่ไม่มีประธานาธิบดีสหรัฐโดยสารมาด้วย ซึ่งบางครั้งอาจเป็นเครื่องบินของกองทัพสหรัฐ หรืออาจใช้รหัสอื่นลงท้ายด้วย Foxtrot เช่น Air Force One Foxtrot สำหรับอากาศยานของกองทัพอากาศสหรัฐ (Foxtrot เป็นการออกเสียงตัวอักษรของการสื่อสารวิทยุของอักษร F ที่ในที่นี้ย่อมาจาก Family)
แอร์ฟอร์ซทู (Air Force Two) รหัสเรียกขานอากาศยานของกองทัพอากาศสหรัฐลำที่มีรองประธานาธิบดีสหรัฐโดยสาร แต่ไม่มีประธานาธิบดีสหรัฐโดยสารมาด้วย แม้ว่าเครื่องบินลำนั้นเป็นเครื่องบินประจำตำแหน่งประธานาธิบดีสหรัฐ ที่มักถูกเรียกว่าแอร์ฟอร์ซวันก็ตาม ถ้าบนเครื่องบินมีรองประธานาธิบดีสหรัฐโดยสารมา และไม่มีประธานาธิบดีโดยสารมาด้วย เครื่องบินนั้นก็จะถูกเรียกรหัสเรียกขานว่าแอร์ฟอร์ซทูเช่นกัน และในกรณีเดียวกันรหัสอื่นข้างต้นซึ่งใช้คำว่า One ก็จะเปลี่ยนเป็นคำว่า Two ด้วยเช่นกัน
ดูเพิ่ม

โคตัม 001
อากาศยานประธานาธิบดีรัสเซีย
ฝูงบินลำดับ 32 แห่งกองทัพอากาศสหราชอาณาจักร
ค็อนราท อาเดอเนาเออร์ (อากาศยาน)
แอร์ฟอร์ซวันญี่ปุ่น
แอร์อินเดียวัน
แอร์ฟอร์ซวันบราซิล
อินควาซี
แอร์มอลตา

ระวังสับสนกับ มอลตาแอร์ หรือ เคเอ็มมอลตาแอร์ไลน์
แอร์มอลตา (อังกฤษ: Air Malta) เป็นอดีตสายการบินประจำชาติของประเทศมอลตา โดยมีฐานการบินและสำนักงานใหญ่ที่ท่าอากาศยานนานาชาติมอลตา และให้บริการเที่ยวบินสู่จุดหมายปลายทาง 20 แห่งในยุโรป ตะวันออกกลาง และแอฟริกาตอนเหนือ
แอร์มอลตาเลิกดำเนินงานในวันที่ 30 มีนาคม ค.ศ. 2024 และทดแทนด้วยเคเอ็มมอลตาแอร์ไลน์ สายการบินประจำชาติใหม่ของประเทศ
ประวัติ > ช่วงแรก

ภายหลังสงครามโลกครั้งที่สอง ได้มีการก่อตั้งสายการบินเอกชนขนาดเล็กหลายแห่งในมอลตา หนึ่งในนั้นได้แก่มอลตาอินสโตนแอร์ไลน์, บีเอเอส (ประเทศมอลตา) และมอลตาแอร์ไลน์ โดยในปี 1947 มอลตาอินสโตนและบีเอเอสได้ผนวกกิจการเข้าด้วยกันเพื่อก่อตั้งแอร์มอลตา เป็นการร่วมมือในการแข่งขันกับมอลตาแอร์ไลน์ แต่ต่อมาก็ได้ควบกิจการเข้ากับมอลตาแอร์ไลน์ในปี 1951 และดำเนินงานผ่านข้อตกลงกับบริติชยูโรเปียนแอร์เวย์จนถึงปี 1973
ในช่วงต้นคริสต์ทศวรรษ 1970 รัฐบาลมอลตาได้จัดตั้งสายการบินขึ้นมาใหม่ โดยได้แต่งตั้งอัลเบิร์ต มิซซีเป็นประธานบริหารของสายการบิน และได้มีปากีสถานอินเตอร์แนชนัลแอร์ไลน์ (พีไอเอ) สายการบินประจำชาติของปากีสถานในการช่วยจัดตั้ง สายการบินก่อตั้งขึ้นเมื่อวันที่ 31 มีนาคม ค.ศ. 1973 ในชื่อแอร์มอลตา โดยได้เช่าเหมาลำเที่ยวบินของบริติชยูโรเปียนเพื่อดำเนินการในช่วงแรก จนถึงการดำเนินการของแอร์มอลตาในวันที่ 1 เมษายน 1974 รัฐบาลได้เข้าควบคุมกิจการทั้งหมดของมอลตาแอร์ไลน์ โดยผู้ถือหุ้นในสายการบินเดิมจะได้รับส่วนแบ่งในสายการบินใหม่นี้
แอร์มอลตาเริ่มดำเนินการด้วยเครื่องบินโบอิง 720บี จำนวนสองลำที่เช่าจากพีเอไอ โดยให้บริการในเส้นทางสู่โรม ตริโปลี ลอนดอน แมนเชสเตอร์ แฟรงก์เฟิร์ต และปารีส ต่อมาได้ซื้อโบอิง 720บี อีกสามลำ และได้ซื้อสองลำแรกที่เช่ามาอีกด้วย
ในปี 1981 แอร์มอลตาเช่าโบอิง 737-200 จำนวน 3 ลำ การดำเนินงานกับเครื่องบินนี้ประสบผลสำเร็จเป็นอย่างมากจนสายการบินได้สั่งซื้อเพิ่มเติมอีกสามลำในปี 1983 ต่อมาในปี 1986 แอร์มอลตาได้ซื้อโบอิง 737-200 อีกสามลำ ในปี 1987 แอร์มอลตาสั่งซื้อแอร์บัส เอ320 ลำแรก ในปี 1989 ได้เพิ่มตัวเลือกสำหรับเอ320 อีกหนึ่งลำ สายการบินสั่งซื้อเครื่องบินโบอิง 737-300 จำนวนสามลำ และแอฟโวร อาร์เจ70 จำนวนสี่ลำในปี 1992 โดยจะใช้ในการทำการบินเส้นทางสู่กาตาเนีย, ปาแลร์โม, ตูนิส, และโมนาสตีร์
หลังการเปิดท่าอากาศยานนานาชาติมอลตาแห่งใหม่ในปี 1992 แอร์มอลตาได้สร้างระบบ คาร์โกซิสเต็ม (CargoSystems) ซึ่งเป็นระบบการขนส่งสินค้าบนเครื่องบินของแอร์มอลตา ในปี 1994 สายการบินได้เปิดตัวศูนย์ขนส่งสินค้าที่สนามบิน ในช่วงเวลาเดียวกันนี้แอร์มอลตาได้มีข้อตกลงการใช้รหัสร่วมกับทรานส์เวิล์ดแอร์ไลน์
ประวัติ > การพัฒนาในช่วงคริสต์ศตวรรษที่ 21

ระหว่างปี 2002 ถึง 2007 แอร์มอลตาได้เริ่มปรับฝูงบิน โดยเลือกที่จะทดแทนเครื่องบินทั้งหมดด้วยแอร์บัส เอ319 และ เอ320 โดยเครื่องบินลำสุดท้ายในคำสั่งซื้อครั้งใหญ่นี้คือเป็นเอ320 ที่รับมอบเมื่อวันที่ 22 มีนาคม 2007 และสายการบินไม่มีการปรับฝูงบินในลักษณะนี้อีก
แอร์มอลตามีข้อตกลงบัตรโดยสารระหว่างสายการบินประมาณ 190 ฉบับกับสายการบินในไออาตา ตามรายงานของสมาคมสายการบินยุโรปประจำไตรมาสเมื่อเดือนพฤษภาคม ค.ศ. 2006 แอร์มอลตาเป็นสายการบินที่สูญเสียสัมภาระผู้โดยสารน้อยที่สุด โดยแอร์มอลตามีจำนวนสัมภาระที่สูญหายในไตรมาสแรกของปี 2006 อยู่ที่ 4.1 ใบต่อผู้โดยสาร 1,000 คน
ในปี 2012 แอร์มอลตาได้มีการปรับเปลี่ยนอัตลักษณ์องค์กรใหม่ ซึ่งทำให้เกิดข้อถกเถียงบางประการเนื่องจากชื่อที่จะปรากฏบนเครื่องบินและป้ายจะมีเพียงคำว่า มอลตา เท่านั้น โดยละคำว่า แอร์ ไว้ สายการบินยืนยันว่าจะไม่มีการเปลี่ยนชื่อและชื่อของบริษัทจะยังคงเป็นแอร์มอลตาเช่นเดิม เครื่องบินลำแรกที่สวมลวดลายใหม่นี้คือเครื่องบินแอร์บัส เอ320-200 ทะเบียน 9H-AEN โดยเปิดตัวที่งานมอลตาอินเตอร์แนชนัลแอร์โชว์ 2012
ในเดือนมิถุนายน ค.ศ. 2017 รัฐมนตรีกระทรวงการท่องเที่ยวได้ประกาศการปรับโครงสร้างอร์มอลตา โดยได้รับการยืนยันจากประธานบริหารที่ได้รับการแต่งตั้งใหม่ด้วย ในเดือนมีนาคม ค.ศ. 2019 สายการบินประกาศว่าได้ทำกำไร 1.2 ล้านยูโรในปีงบประมาณ 2018 กำไรนี้ถือเป็นผลกำไรครั้งแรกในรอบ 18 ปีของสายการบิน
ประวัติ > การปิดตัวและการทดแทน

ในเดือนสิงหาคม ค.ศ. 2022 รัฐบาลมอลตาได้ประกาศแผนที่จะยุบสายการบินแอร์มอลตาหากสหภาพยุโรปปฏิเสธความช่วยเหลือเพิ่มเติมเกี่ยวกับสถานะทางการเงินแก่สายการบิน และจะย้ายสินทรัพย์ไปยังสายการบินใหม่แทน โดยการตัดสินใจเกี่ยวกับอนาคตของสายการบินถูกเลื่อนออกไปจนถึงสิ้นปี 2022 แต่อย่างไรก็ตามได้มีการปรับลดในเครือข่ายเส้นทางและความถี่เที่ยวบินในเดือนตุลาคม ค.ศ. 2022 รวมถึงยุติการดำเนินงานในหลายๆ เส้นทาง
เมื่อวันที่ 18 เมษายน ค.ศ. 2023 เดวิด เคอร์มี ประธานบริหารสายการบินประกาศว่าคณะกรรมาธิการยุโรปปฏิเสธที่จะอนุญาตให้รัฐบาลมอลตาอัดฉีดเงินความช่วยเหลือจากรัฐจำนวน 290 ล้านยูโรให้กับสายการบิน ในปี 2023 แอร์มอลตาได้เปลี่ยนลวดลายบนเครื่องบินใหม่ โดยจะมีเพียงสีแดงและสีแดงเข้มที่ส่วนท้ายลำเท่านั้น ซึ่งการปรับลวดลายนี้เป็นการลดค่าใช้จ่ายในการทำสีเครื่องบิน โดยลวดลายนี้จะถูกใช้โดยสายการบินใหม่ที่จะมาทดแทนแอร์มอลตาในภายหลัง
เมื่อวันที่ 2 ตุลาคม ค.ศ. 2023 รัฐบาลมอลตาได้ประกาศปิดสายการบินแอร์มอลตาในวันที่ 30 มีนาคม ค.ศ. 2024 โดยจะทดแทนด้วยสายการบินเคเอ็มมอลตาแอร์ไลน์ที่จะเริ่มดำเนินงานในวันรุ่งขึ้น
กิจการองค์กร

แอร์มอลตามีสำนักงานใหญ่ในอาคารสกายพาร์ตบิสเนสเซนเตอร์ในพื้นที่ท่าอากาศยานนานาชาติมอลตาในฮัวลูอา ในช่วงคริสต์ทศวรรษที่ 1960 ถึง 1970 แอร์มอลตามีสำนักงานใหญ่ในสลีมา
จุดหมายปลายทาง > ข้อตกลงการบินร่วม

ก่อนการเลิกดำเนินงานแอร์มอลตามีข้อตกลงการบินร่วมกับสายการบินต่างๆ ดังต่อไปนี้:
แอโรฟลอต
แอร์บอลติก
แอร์ฟรานซ์
แอร์เซอร์เบีย
ออสเตรียนแอร์ไลน์
บรัสเซลส์แอร์ไลน์
เช็กแอร์ไลน์
เอมิเรตส์
สายการบินเอทิฮัด
อิตาแอร์เวย์
เคแอลเอ็ม
ลุฟท์ฮันซ่า
กาตาร์แอร์เวย์
สวิสอินเตอร์แนชนัลแอร์ไลน์
เตอร์กิชแอร์ไลน์
ฝูงบิน > ฝูงบินสุดท้าย

ก่อนการเลิกดำเนินงานแอร์มอลตามีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> J | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- |
| แอร์บัส เอ320-200 | 1 | — | 12 | 156 | 168 | โอนย้ายไปยังเคเอ็มมอลตาแอร์ไลน์ |
| แอร์บัส เอ320นีโอ | 6 | — | 12 | 168 | 180 | โอนย้ายไปยังเคเอ็มมอลตาแอร์ไลน์ |
| รวม | 7 | — |  |  |  |  |
ฝูงบิน > ฝูงบินในอดีต

แอร์มอลตาเคยให้บริการเครื่องบินดังต่อไปนี้:
| เครื่องบิน | จำนวน | เริ่มประจำการ | ปลดประจำการ | หมายเหตุ |
| --- | --- | --- | --- | --- |
| แอร์บัส เอ310-300 | 2 | 1994 | 1996 | เช่าจากลุฟท์ฮันซ่าและซาเบนา |
| แอร์บัส เอ319-100 | 7 | 2001 | 2019 |  |
| แอฟโวร อาร์เจ70 | 4 | 1994 | 1998 |  |
| บีเอซี 1-11 ซีรีย์ 500 | 1 | 1975 | 1975 | เช่าจากบริติชแคลิโดเนียนแอร์เวย์ |
| โบอิง 720บี | 7 | 1978 | 1989 |  |
| โบอิง 727-200 | ไม่ทราบ | ไม่ทราบ | ไม่ทราบ |  |
| โบอิง 737-200 | 9 | 1980 | 2004 |  |
| โบอิง 737-300 | 12 | 1993 | 2008 |  |
| โบอิง 737-400 | 4 | 1998 | 2000 |  |
| โบอิง 737-500 | 1 | 2001 | 2001 | เช่าจากเมอส์กแอร์ |
| โบอิง 737-700 | 2 | 2000 | 2000 | เช่าจากเมอส์กแอร์ |
| บริติชแอโรสเปซ 146-200 | 1 | 1993 | 1993 | เช่าจากบริติชแอโรสเปซ |
| บริติชแอโรสเปซ เอทีพี | 1 | 1992 | 1993 | เช่าจากซาตาแอร์อะโซร์ส |
| คอนแวร์ 880 | 1 | 1977 | 1979 |  |
| แมคดอนเนลล์ ดักลาส ดีซี-9-32 | 1 | 1979 | 1980 | เช่าจากออสเตรียนแอร์ไลน์ |
| แมคดอนเนลล์ดักลาส เอ็มดี-90-30 | 1 | 2008 | 2008 | เช่าจากเฮลโล |
อุบัติเหตุและอุบัติการณ์ทางการบินสำคัญ

ตั้งแต่การเริ่มดำเนินงานในปี 1974 แอร์มอลตาไม่เคยประสบอุบัติเหตุที่ก่อให้เกิดผู้เสียชีวิต
แอร์มอลตาเช่าโบอิง 720บี ลำแรกในปี 1974 ก่อนที่จะเช่าเพิ่มเติมอีกสามลำ
โบอิง 737-200 เป็นเครื่องบินหลักในฝูงบินของแอร์มอลตา ในภาพที่ท่าอากาศยานลอนดอนฮีทโธรว์ในปี 1981
แอร์บัส เอ320นีโอของแอร์มอลตาในลวดลายเก่า โดยเครื่องบินลำนี้จะโอนย้ายไปยังสายการบินใหม่หลังการปิดตัว
แอร์บัส เอ320-200 ของแอร์มอลตา
แอสทาทีน

แอสทาทีน (อังกฤษ: Astatine) คือธาตุที่มีหมายเลขอะตอม 85 และสัญลักษณ์คือ At 
แอสทาทีนเป็นธาตุกัมมันตภาพรังสี (radioactive element) ในธรรมชาติได้จากการสลายตัวของ
ยูเรเนียมและทอเรียม  แอสทาทีนเป็นธาตุในกลุ่มแฮโลเจนที่มีน้ำหนักมากที่สุด สมบัติทางเคมีก็เหมือนกับแฮโลเจนอื่นๆโดยเฉพาะไอโอดีนคือมันอาจจะสะสมอยู่ในต่อมไธรอยด์เหมือนไอโอดีน แต่มันมีความเป็นโลหะมากกว่าไอโอดีน
แอสพาราจีน

| --- | --- |


ชื่อ
IUPAC name Asparagine
ชื่ออื่น 2-Amino-3-carbamoylpropanoic acid
เลขทะเบียน
เลขทะเบียน CAS: 70-47-3 Y
3D model (JSmol): รูปภาพแบบโต้ตอบ Zwitterion: รูปภาพแบบโต้ตอบ รูปภาพแบบโต้ตอบ Zwitterion: รูปภาพแบบโต้ตอบ
ChEBI: CHEBI:17196 Y
ChEMBL: ChEMBL58832 Y
เคมสไปเดอร์: 6031 Y
ดรักแบงก์: DB03943 Y
ECHA InfoCard: 100.019.565 
EC Number: 200-735-9
IUPHAR/BPS: 4533
KEGG: C00152 Y
ผับเคม CID: 236
UNII: 7NG0A2TUHQ Y
CompTox Dashboard (EPA): DTXSID30859927 
 InChI InChI=1S/C4H8N2O3/c5-2(4(8)9)1-3(6)7/h2H,1,5H2,(H2,6,7)(H,8,9)/t2-/m0/s1 YKey: DCXYFEDJOCDNAF-REOHCLBHSA-N Y InChI=1/C4H8N2O3/c5-2(4(8)9)1-3(6)7/h2H,1,5H2,(H2,6,7)(H,8,9)/t2-/m0/s1Key: DCXYFEDJOCDNAF-REOHCLBHBD 
 SMILES O=C(N)C[C@H](N)C(=O)O Zwitterion: O=C(N)C[C@H]([NH3+])C(=O)[O-] C([C@@H](C(=O)O)N)C(=O)N Zwitterion: C([C@@H](C(=O)[O-])[NH3+])C(=O)N 
คุณสมบัติ
สูตรเคมี: C4H8N2O3
มวลโมเลกุล: 132.119 g·mol−1  
ลักษณะทางกายภาพ: ผลึกสีขาว
ความหนาแน่น: 1.543 g/cm3
จุดหลอมเหลว: 234 องศาเซลเซียส (453 องศาฟาเรนไฮต์; 507 เคลวิน)
จุดเดือด: 438 องศาเซลเซียส (820 องศาฟาเรนไฮต์; 711 เคลวิน)
ละลายในน้ำ: 2.94 g/100 mL
ความสามารถละลายได้: ละลายในกรดและเบส, ละลายได้เล็กน้อยในเมทานอล, เอทานอล, อีเทอร์และเบนซีน
log P: −3.82
pKa: 2.1 (carboxyl; 20 °C, H2O) 8.80 (amino; 20 °C, H2O)
Magnetic susceptibility (χ): -69.5·10−6 cm3/mol
โครงสร้าง
โครงสร้างผลึก: orthorhombic
อุณหเคมี
Std enthalpy offormation (ΔfH⦵298) : −789.4 kJ/mol
ความอันตราย
NFPA 704 (fire diamond):   1 0 0
จุดวาบไฟ: 219 องศาเซลเซียส (426 องศาฟาเรนไฮต์; 492 เคลวิน)
เอกสารข้อมูลความปลอดภัย (SDS): Sigma-Alrich
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
แอสพาราจีน (อังกฤษ: asparagine, ตัวย่อ Asn หรือ N) เป็นกรดอะมิโนที่ประกอบด้วยหมู่อะมิโน (รูป −NH3 ที่มีโปรตอน), หมู่คาร์บอกซิลิก (รูป −COO− ที่เสียโปรตอน) และหมู่ฟังก์ชันคาร์บอกซาไมด์ แอสพาราจีนถูกเข้ารหัสในรหัสทางพันธุกรรมพื้นฐานเป็นโคดอน AAU และ AAC
แอสพาราจีนถือเป็นกรดอะมิโนชนิดแรกที่ถูกค้นพบ โดยหลุยส์ นีกอลา โวเกอแล็ง และปีแยร์ ฌ็อง รอบีแก นักเคมีชาวฝรั่งเศสสกัดแอสพาราจีนจากน้ำหน่อไม้ฝรั่งในปี ค.ศ. 1806 แอสพาราจีนเป็นกรดอะมิโนที่ร่างกายสามารถสังเคราะห์ได้จากการเปลี่ยนออกซาโลแอซิเตตเป็นแอสปาร์เตต ก่อนแอสปาร์เตตจะถูกเปลี่ยนเป็นแอสพาราจีนด้วยเอนไซม์แอสพาราจีนซินทีเทส
แอสพาราจีนพบในสัตว์ เช่น ผลิตภัณฑ์นม ไข่ เนื้อสัตว์ อาหารทะเล และในพืช เช่น หน่อไม้ฝรั่ง มันฝรั่ง ถั่ว ธัญพืช เป็นกรดอะมิโนที่มีส่วนในการสร้างโปรตีน เอนไซม์และเนื้อเยื่อในร่างกาย รวมถึงมีความสำคัญในการเสริมสร้างพัฒนาการทางสมอง
แอร์ทรานแซท

ระวังสับสนกับ แอร์ทรานแอร์เวย์, อเมริกันทรานส์แอร์, หรือ สมาคมขนส่งทางอากาศระหว่างประเทศ
แอร์ทรานแซท (อังกฤษ: Air Transat) เป็นสายการบินสัญชาติแคนาดา โดยให้บริการเที่ยวบินตามกำหนดเวลาและเช่าเหมาลำไปยังจุดต่างๆ ทั่วอเมริกาและยุโรป สายการบินดำเนินการจากฐานหลักสามแห่งที่โตรอนโต, มอนทรีออลและแวนคูเวอร์ แอร์ทรานแซทให้บริการเที่ยวบินไปยังจุดหมายปลายทาง 76 เส้นทางใน 30 ประเทศ ด้วยเครื่องบิน 31 ลำ
แอร์ทรานแซทเป็นสายการบินที่ใหญ่ที่สุดอันดับสามของแคนาดา รองจากแอร์แคนาดาและเวสต์เจ็ต
ประวัติ > ช่วงแรก

François Legault ได้ก่อตั้งแอร์ทรานแซทร่วมกับพันธมิตรทางธุรกิจในเดือนธันวาคม ปีค.ศ. 1986 ก่อนที่ Legault จะออกจากบริษัทในปีค.ศ. 1997 โดยไม่มีการเตือนล่วงหน้าหลังจากมีข้อพิพาทกับหุ้นส่วนทางธุรกิจ
แอร์ทรานแซตทำการบินครั้งแรกเมื่อวันที่ 14 พฤศจิกายน ค.ศ. 1987 โดยเดินทางจากมอนทรีออลไปยังอะคาปุลโก หกปีต่อมา แอร์ทรานแซทได้เข้าควบคุมฐานซ่อมบำรุงและเครื่องบินของเนชันแอร์ที่เลิกใช้แล้ว ซึ่งเป็นบริษัทในเครือของ ทรานแซท เอ.ที.
ประวัติ > การขยายกิจการ

เมื่อวันที่ 13 กุมภาพันธ์ ค.ศ. 2009 บริษัท ทรานแซท เอ.ที. ประกาศความร่วมมือห้าปีกับแคนเจ็ต ตั้งแต่วันที่ 1 พฤษภาคม ทรานแซททัวร์แคนาดาได้เช่าเครื่องบินโบอิง 737 ของแคนเจ็ตมาให้บริการเที่ยวบินจากเมืองต่างๆ ของแคนาดา ไปยังจุดหมายปลายทางต่างๆ ข้อตกลงนี้เข้ามาแทนที่ข้อตกลงกับเวสต์เจ็ต
เมื่อวันที่ 12 กันยายน ค.ศ. 2013 แอร์ทรานแซทได้ทำข้อตกลงการเช่าตามฤดูกาลกับทรานเซเวียฟรานซ์ ของแอร์ฟรานซ์-เคแอลเอ็ม ซึ่งครอบคลุมการเช่าเครื่องบินโบอิง 737-800 เก้าลำภายในปีค.ศ. 2019
ประวัติ > ปัจจุบัน

ในเดือนมกราคม ค.ศ. 2020 ฟอบส์ แคนาดาได้จัดอันดับให้แอร์ทรานแซทอยู่ในรายชื่อนายจ้างที่ดีที่สุด โดยอยู่ในอันดับที่แปดในระดับประเทศ
ประวัติ > ปัจจุบัน > แผนการผนวกกิจการกับแอร์แคนาดา

เมื่อวันที่ 16 พฤษภาคม ค.ศ. 2019 ทรานแซท เอ.ที. บริษัทแม่ของแอร์ทรานแซท ประกาศว่าอยู่ในการเจรจาพิเศษที่จะซื้อโดยแอร์แคนาดา โดยต่อมามีการเสนอราคาไว้ที่ 13 ดอลลาร์แคนาดาต่อหุ้น และยังมีอีกบริษัทหนึ่งคือ กรุ๊ปแมตช์ ที่เสนอราคา 14 ดอลลาร์แคนาดา
เมื่อวันที่ 27 มิถุนายน ค.ศ. 2019 คณะกรรมการของทรานแซท เอ.ที. ยอมรับการเสนอราคาเงินสดทั้งหมดของแอร์แคนาดาที่ 520 ล้านดอลลาร์แคนาดา และไม่ได้แสดงความคิดเห็นเกี่ยวกับข้อเสนอ 527.6 ดอลลาร์แคนาดาจากกรุปแมตช์ เนื่องจากการเจรจากับแอร์แคนาดายังคงเป็นเอกสิทธิ์ ข้อตกลงนี้จำเป็นต้องได้รับการอนุมัติจากสองในสามของผู้ถือหุ้น นักลงทุนรายใหญ่บางรายและนักวิเคราะห์ทางการเงินบางรายระบุว่าข้อเสนอดังกล่าวต่ำกว่ามูลค่าที่แท้จริงของบริษัท จำเป็นต้องมีการอนุมัติตามกฎระเบียบและรัฐบาลสำหรับการขายทรานแซท เอ.ที.
การซื้อกิจการล่าช้าเนื่องจากผลกระทบอย่างต่อเนื่องของการระบาดใหญ่ของโควิด-19 ต่อการบิน โดยราคาหุ้นของ Transat AT ตกลงไปที่ 5.16 ดอลลาร์ภายในเดือนกรกฎาคม 2020[28] การซื้อหุ้นไม่ได้ปิดภายในวันที่ 13 ตุลาคม 2020 เมื่อทั้งสองฝ่ายตกลงที่จะเสนอแก้ไขข้อเสนอมูลค่า 5 ดอลลาร์ต่อหุ้น ทำให้มูลค่ารวมของการซื้อกิจการลดลงเหลือ 180 ล้านดอลลาร์[29]
ในวันที่ 2 เมษายน พ.ศ. 2564 ข้อตกลงดังกล่าวถูกยกเลิกหลังจากไม่ผ่านการรับรองจากคณะกรรมาธิการยุโรป[30]
ประวัติ > ปัจจุบัน > การระบาดทั่วของโควิด-19

เมื่อวันที่ 23 กรกฎาคม ค.ศ. 2020 แอร์ทรานแซทประกาศว่าจะกลับมาให้บริการอีกครั้งหลังจากการหยุดชะงักเนื่องจากการระบาดทั่วของโควิด-19 เป็นเวลา 112 วัน ในเดือนมกราคม ค.ศ. 2021 ขณะที่การแพร่ระบาดยังคงดำเนินต่อไป แอร์ทรานแซทได้ประกาศอีกครั้งว่าจะระงับเที่ยวบินปกติตั้งแต่วันที่ 29 มกราคมถึง 30 เมษายน ค.ศ. 2021 และจะระงับการดำเนินการทั้งหมดตั้งแต่ 14 กุมภาพันธ์ถึง 30 เมษายน ค.ศ. 2021
กิจการองค์กร > สำนักงานใหญ่

แอร์ทรานแซทได้มีสำนักงานใหญ่ในแซงต์-โลรองต์, มอนทรีออล, รัฐเกแบ็ก, ประเทศแคนาดา สำนักงานใหญ่แห่งนี้ได้รับรางวัลสำนักงานใหญ่ที่เป็นมิตรกับสิ่งแวดล้อมที่สุดในอเมริกาเหนือจากนิตยสาร Corporate Responsibility
จุดหมายปลายทาง

แอร์ทรานแซทให้บริการเที่ยวบินกว่า 76 จุดหมายปลายทางทั้งในอเมริกาและยุโรป
จุดหมายปลายทาง > ข้อตกลงการบินร่วม

ณ เดือนธันวาคม ค.ศ. 2023 แอร์ทรานแซทได้ทำข้อตกลงการบินร่วมกับสายการบินดังต่อไปนี้:
พอร์เตอร์แอร์ไลน์ (กิจการร่วมค้า)
เวสต์เจ็ต
ฝูงบิน

ณ เดือนพฤศจิกายน ค.ศ. 2022 แอร์ทรานแซทมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> C | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- |
| แอร์บัส เอ321-200 | 7 | — | 2 | 196 | 198 | ที่นั่งคลับคาล์สให้บริการเฉพาะเที่ยวบินภายในประเทศ |
| แอร์บัส เอ321-200 | 7 | — | — | 198 | 198 | ที่นั่งคลับคาล์สให้บริการเฉพาะเที่ยวบินภายในประเทศ |
| แอร์บัส เอ321 แอลอาร์ | 12 | 7 | 12 | 187 | 199 | ส่งมอบตั้งแต่ปีค.ศ. 2019 |
| แอร์บัส เอ321 เอกซ์แอลอาร์ | — | 3 | รอประกาศ | รอประกาศ | รอประกาศ | เริ่มส่งมอบในปีค.ศ. 2025 สั่งซื้อพร้องตัวเลือกเพิ่มเติม |
| แอร์บัส เอ330-200 | 11 | — | 12 | 333 | 345 |  |
| 320 | 11 | — | 12 | 332 |  |  |
| แอร์บัส เอ330-300 | 1 | — | 12 | 334 | 346 |  |
| แอร์บัส เอ330-300 | 1 | — | 12 | 365 | 375 |  |
| รวม | 31 | 10 |  |  |  |  |
แอร์ทรานแซทยังมีโบอิง 737-800 หนึ่งลำที่ได้จดทะเบียนกับแอร์ทรานแซทไว้ แต่ไม่ได้ระบุในเว็บไซต์ทางการ
แอร์ทรานแซทมีอายุฝูงบินเฉลี่ย 10.5 ปี
แอร์บัส เอ330-300
แอร์บัส เอ321 แอลอาร์
ฝูงบิน > ฝูงบินในอดีต

แอร์ทรานแซทเคยให้บริการเครื่องบินดังต่อไปนี้:
แอร์บัส เอ310-300
แอร์บัส เอ320-200
โบอิง 727-200
โบอิง 737-400
โบอิง 737-700
โบอิง 757-200
ล็อคฮีด แอล-1011-1 ไตรสตาร์
ล็อคฮีด แอล-1011-500 ไตรสตาร์
แอร์บัส เอ310-300 ในโทรอนโต (ค.ศ. 2006)
สำนักงานใหญ่ของแอร์ทรานแซทในมอนทรีออล